**Οδηγίες προς τους αποφοίτους οι οποίοι θα συμμετέχουν στην τελετή καθομολόγησης του Τμήματος Νοσηλευτικής την Τρίτη 30 Σεπτεμβρίου 2025.**

Όλοι οι απόφοιτοι οι οποίοι θα συμμετέχουν στην τελετή καθομολόγησης την Τρίτη 30 Σεπτεμβρίου 2025, οφείλουν να παρευρίσκονται στο χώρο του αμφιθεάτρου «Αλέξανδρος», ανάλογα σε ποια ομάδα (γκρουπ) ανήκει ο καθένας-καθεμία, σύμφωνα με την καθορισμένη ώρα που έχει υποδείξει η Γραμματεία του Τμήματος.

Ο Γραμματέας του Τμήματος θα σημάνει την έναρξη της τελετής καθομολόγησης, μόλις όλοι οι απόφοιτοι ανέβουν στην εξέδρα μετά το κάλεσμα του Γραμματέα.

Αφού ολοκληρωθούν οι χαιρετισμοί από φορείς του Ιδρύματος και του Τμήματος, ο πρωτεύσαντας/η πρωτεύσασα απόφοιτος/απόφοιτη, θα εκφωνήσει τον όρκο με δυνατή και καθαρή φωνή, και οι υπόλοιποι απόφοιτοι καλούνται να επαναλάβουν με δυνατή φωνή τον όρκο, ώστε να ακούγεται ο όρκος σε όλο τον χώρο του αμφιθεάτρου.

Κατά την διάρκεια του όρκου οι απόφοιτοι θα πρέπει να έχουν σηκωμένο το δεξί τους χέρι με ενωμένα τα τρία δάχτυλα.

Ο όρκος, ο οποίος υπάρχει και στο πρωτόκολλο καθομολόγησης, είναι ο εξής:

**«Τελειώνοντας τις σπουδές μου σ' αυτό το Ίδρυμα,**

**οφείλω και ταυτόχρονα επιθυμώ να διαβεβαιώσω ενσυνείδητα όλους τους φορείς του Ακαδημαϊκού Ιδρύματος,**

**ότι θα υπηρετώ και θα θεραπεύω τις αξίες,**

**τις τέχνες και την επιστήμη των οποίων έγινα γνώστης. Με ανοιχτό πνεύμα θα μελετώ και θα αποδέχομαι κριτικά όλες τις εξελίξεις στην επιστήμη,**

**την τεχνολογία και τον πολιτισμό και με αταλάντευτη βούληση θα εντάσσω το ειδικό στο γενικό συμφέρον,**

**ως υπεύθυνος πολίτης για το καλό της πατρίδας μας.**

**Υπόσχομαι στην Ελληνική Κοινωνία ότι θα υπηρετώ ανιδιοτελώς και με όλες μου τις δυνάμεις την Εθνική Ανεξαρτησία,**

**την ειρήνη, τη δημοκρατία και την κοινωνική δικαιοσύνη,**

**σεβόμενη πάντα το Σύνταγμα και τους Νόμους του Κράτους**

**και ότι θα αγωνισθώ με αφοσίωση για τη διαφύλαξη και συνέχιση των ιδανικών,**

**των παραδόσεων και των εθίμων του Έθνους μας».**

Μετά την ορκωμοσία θα ακολουθήσει η απονομή των πτυχίων από τα μέλη ΔΕΠ του Τμήματος, και ο/η κάθε απόφοιτος/απόφοιτη αφού λάβει το πτυχίο του από το μέλος ΔΕΠ, θα προσέρχεται στο γραφείο που θα είναι μπροστά στην εξέδρα θα κάθετε και θα κάνει ότι υπογραφεί στο βιβλίο των αποφοίτων ώστε να βγει τις αναμνηστικές φωτογραφίες.

Παρακαλούνται όλοι οι απόφοιτοι να παραμείνουν στην εξέδρα, έως ότου ο Γραμματέας κηρύξει την λήξη της τελετής καθομολόγησης.

Οι απόφοιτοι θα μπορούν να βγουν φωτογραφίες με τα συγγενικά τους πρόσωπα, μετά τη λήξη της τελετής, και όχι κατά της διάρκεια της Τελετής καθομολόγησης, κατεβαίνοντας από την εξέδρα.

Στον χώρο που θα πραγματοποιηθεί η τελετή Καθομολόγησης απαγορεύετε να έχουν μαζί τους οι συνοδοί των αποφοίτων καφέδες και τρόφιμα. Επίσης απαγορεύετε ρητά να ανοίξουν κομφετί στον χώρο της αίθουσας.